Iwami Ginzan

Iwami Ginzan (jap.: 石見銀山, Iwami Ginzan) bola baňa na striebro v prefektúre Šimane na ostrove Honšú v Japonsku. 

V roku 2007 bola baňa a jej okolie zapísaná na zoznam svetového dedičstva UNESCO.

Baňu začal rozvíjať významný japonský obchodník Kamija Džutei v roku 1526. Najvyššiu produkciu dosiahla na začiatku 17. storočia, kedy sa v nej ťažilo 38 ton striebra ročne, teda asi 10 % celosvetovej produkcie, ktorá bola o niečo viac než 400 ton.Charles P. Kindleberger: Historical Economics - Art or Science?, Table 3.1 World average annual production of gold and silver, 1493–1740 To predstavovalo veľkú časť ťažby striebra v Japonsku, ktoré sa na celosvetovej produkcii striebra v tej dobe podieľalo celou jednou tretinou.UNESCO „Historic Silver Mine of Iwami Ginzan“

Vyťažené striebro bolo široko používané pri výrobe mincí. O nadvládu nad baňou bojovali rôzni daimjóovia, až v roku 1600 ju po bitke pri Sekigahare definitívne ovládol šógunát Tokugawa. Neskôr bolo územie okolo bane zabezpečené plotmi s drevenými barikádami. Uprostred komplexu bol postavený hrad Jamabuki.

Množstvo striebra vyťaženého z bane pokleslo v 19. storočí a kvôli strate konkurencieschopnosti bola baňa uzavretá.

 Referencie 

 Iné projekty 

 Externé odkazy 
 Stránka UNESCO 

 Zdroj 

Kategória:Lokality Svetového dedičstva v Japonsku
Kategória:Bane v Japonsku